DEN NORSKE KIRKE Nygårdsveien 68, 3214 Sandefjord, Tlf 33 48 94 94

**Bugården menighetsråd** E-post: [post@sandefjord.kirken.no](mailto:post@sandefjord.kirken.no) www: sandefjord.kirken.no

# REFERAT

Bugården menighetsråd var innkalt til møte mandag 16.juni kl 19 i kirkestua, Bugården kirke

Innkalt: Silje Kandal Horntvedt, Fredrik Pettersen, Olav Reitan, Anders Tho, Jørn Agnar Nicolaysen, Marius Hansen, Helge Ljosland, Annbjørg Kasin Hønsvall, Marthe Henriksen, Anne – Lise Ramberg, Heidi Oddrun Dahle, Linn Strømme Hummelvoll

Innkalt av Gunnbjørg Furuset (leder)

Referent: Fredrik Mat: Anders Kveldstanker: Gunnbjørg

Meldt forfall: Helge, Heidi

Innkallingen sendes medlemmer, varamedlemmer, kontoret, prost, kirkeverge og ass.kirkeverge.

**S A K S L I S T E**

**SAK 18 /25 GODKJENNING MØTEINNKALLING**

**SAK 19 /****25** **GODKJENNING REFERAT 31.03.25**

**SAK 20 /2****5 ORIENTERINGSSAKER**

**SAK 21/25** **FASTSETTELSE AV HØSTENS DATOER FOR MR – MØTER, INKL ANSVARSDELING OG DATOER FOR AU-MØTER**

**SAK 22/25 BRANNDØR VED AKTIVITETSKJØKKEN**

**SAK 23/25 MALING AV UTEMØBLER, PROJEKTOR I TAKET I KIRKEROMMET, STOLER I KIRKESTUA**

**SAK 24/25 HELHETLIG MENIGHETSPLAN KIRKA VÅR**

**SAK 25/25 REGNSKAPSRAPPORT 1. TERTIAL 2025, 1.01-30.04.25**

**SAK 26/25 GIVERSTYSTEM MED SKATTEFRADRAG**

**SAK 27/25 HÅNDTERING AV KONTANTER**

**SAK 18 /25 GODKJENNING MØTEINNKALLING**

Møteinnkallingens saksliste nummerering stemte ikke overens med nummerering av enkeltsaker i påfølgende tekst. Dette er nå rettet opp i referatet slik at sakslistenummereringen stemmer overens med nummereringen av enkeltsaker.

**VEDTAK**: Innkalling godkjent.

**SAK 19/25** **GODKJENNING REFERAT MR 31.03.25**

**VEDTAK**: Referat etter MR 31.03.25 godkjennes

**SAK 20 /25 ORIENTERINGSSAKER**

* **Staben**
* **Fellesrådet**
* **Gudstjeneste- og kulturutvalget**
* **Misjonsutvalget**
* **Diakoniutvalget**
* **Kirkekino/filmutvalget (referat)**
* **Økonomisk støtte ved filmvisning i september (**"Praying for Armageddon")
* **Utskifting av brannklokker**
* **Utsmykking i menighetssalen; quiltet teppe**

**Innspill – åpen post:**

**FORSLAG TIL VEDTAK:** Sakene tas til orientering

* Utskiftning av brannklokker, Split 50-50 mellom Fellesrådet og menighetsrådet ble foreslått, men Simen har tatt deler av kostnaden. Dette er allerede byttet siden forrige menighetsrådsmøte. Kost ca. 3900,- per gruppering.
* Utsmykking av kirkerommet. Menighetsrådet har ønsket at dette dekkes av givere. 10´000 er prisen. Prosessen med å hente inn finansiering er pågående.
* Antipendier skal henges i peisestua, Linn snakker direkte med de som har sendt forespørsel. Det er utarbeidet en oversikt over all kunst i Bugården kirke ( ved Elisabeth Gjennestad og Linn) Linn kan kontaktes i forhold til dette.
* Kan man legge ut flere ting på Finn.no i forkant av auksjonen på loppa? Det vil trolig kunne skape større inntekter. Jørn, som er i loppekomiteen, tar muntlige innspill fra MR med til evalueringsmøtet etter Loppa.

**VEDTAK**: Sakene tatt til orientering.

**SAK 21/25 FASTSETTELSE AV HØSTENS DATOER FOR MR – MØTER, INKL ANSVARSDELING OG DATOER FOR AU-MØTER**

**SAKSORIENTERING:**

Vi i Bugården MR har god tradisjon for sammen å sette opp møtedatoer og slik tilstrebe at så mange som mulig kan stille på MR – møtene. Vi har også en god tradisjon for å regne med både faste og varamedlemmer ved hvert MR – møte, og at vi deler på ansvar for å skrive referat, dele kveldstanker og ha ansvar for enkel servering. Sammen avtaler vi møteplan for høsten 2025, ink første møte over nyttår, og ansvarfordeling for referat, kveldstanker og mat.

**Forslag til datoer:** : AU foreslår høstens MR på følgende dager/datoer: Mandag 25. 08, onsdag 1. 10, onsdag 5. 11, mandag 15. 12 og onsdag 28. 01.2026.

**VEDTAK:** Menighetsrådet godkjenner forslag til datoer.

**SAK 22 /25 BRANNDØR VED AKTIVITETSKJØKKEN (vedlegg pristilbud dører)**

**SAKSORIENTERING:** Etter investering i aktivitetskjøkkenet har vi fått pålegg fra brannvesenet om at det må monteres godkjent branndør inn til nevnte kjøkken. Det er innhentet pris på to ulike dørbredder (hhv 90 cm og 150 cm (tofløyet dør) – se pristilbud fra Byggmakker. I tillegg til innkjøp av dør og magnet(er) påbeløper kostnader til elektrikerarbeid. Det må også tas stilling til i hvilken grad døren (e) til enhver tid skal stå åpen? Momenter å vurdere:

* En enkel dør (90 cm)\*
  + er den rimeligste løsningen totalt (selve døren kr 5117). Stipulert samlet utgift kr 16.000
  + krever at lampe (høyre side ved inngang mot aktivitetskjøkkenet) flyttes
  + krever kun en automatisk dørlukker koplet til brannalarm-systemet
  + har samme bredde som de øvrige kjøkkendørene
  + krever ingen andre forandringer

(ved event 100 cm bredde på dør må lampe flyttes/ fjernes\*)

* En tofløyet dør (150 cm)
  + er i seg selv vesentlig dyrere (kr 8992) enn en enkel dør både i innkjøp og nødvendige utstyr og endringer utført av elektriker, stipulert samlet utgift kr 24.000. bl. a:

- brannvarsler (venstre side mot oppvaskrom) og sensor flyttes

- lampe (høyre side) må fjernes/flyttes

- to automatiske dørlukkere (magneter) komplet til brannvarsling-systemet monteres

\*døren slår ut mot resten av aktivitetsfløyen

**VEDTAK:** MR vedtar å investere i dobbel branndør ved det nye aktivitetskjøkkenet. Branndøren er et pålegg etter kontroll ved Sandefjord brann og redning så dette må gjøres.

MR besluttet å bestille tofløyet branndør (150cm)

**SAK 23/25** **MALING AV UTEMØBLER, PROJEKTOR I TAKET I KIRKEROMMET, STOLER I KIRKESTUA**

**SAKSORIENTERING**:

Benkene med bord som kom på plass i fjor bør males/beises så snart som mulig.  
Utekomiteen mener at de bør males hvite, altså i samme farge som kirken.  
De andre benkene er jo malt med hvit farge.

AU foreslår at benkene beises i en mørk farge, f eks dempet sort. Beis er lettere å vedlikeholde, og mørke farger går mer i ett med naturen rundt. Benkene er fine og praktiske, men også ganske store og dominerende. Dette forsterkes om de males hvite.

Det er flere kirkegjengere og mange kormedlemmer som ønsker å få en fast projektor i taket,  
som erstatning for den midlertidige løsningen som vi nå bruker, når vi viser tekst på skilleveggen. Nå står projektoren på et stativ med to ledninger liggende på gulvet som man kan snuble i. Folk kan skade seg og projektoren kan falle i gulvet.  
Siden projektoren står på gulvet vil teksten på veggen forsvinne når man går foran projektoren, derfor vil vi foreslå å montere den oppe på bjelken. Den vil bli veldig lite synlig fra gulvet. Projektor er allerede festet på bjelke og er ikke særlig synlig.

Det er også kommet forslag fra frivillige i vaffelkafeen om å kjøpe nye seks stoler til kirkestua, siden det er litt knapt med stoler når det er vaffelkafé. AU har vært i dialog med de som forslo dette, og anbefaler at vi bruker noen av stolene vi allerede har.

**FORSLAG TIL VEDTAK**:

* Maling av utemøbler: MR takker utekomiteen for at de vil behandle utemøblene. AU foreslår at de beises i dempet sort, eller lignende.
* Projektor: MR ser på dette i møtet. Hvis projektor skal henges opp fast, må det søkes til biskopen, siden dette er i kirkerommet.
* Stoler i kirkestua; Et helt rom i aktivitetsfløyen er fylt av ekstra stoler. Det anbefales å benytte stoler fra dette lageret fremfor å kjøpe nye stoler.

**VEDTAK:**

* MR besluttet å gå for Olav Reitans muntlige forslag. Det vil si å vaske utemøblene med grønnsåpe og vann. Dette vil utegruppa påta seg å gjøre. Første året skal utemøblene vaskes med 50/50 grønnsåpe og vann. De påfølgende årene skal de vaskes med 1/3 grønnsåpe og 2/3 vann.
* MR vedtok å montere prosjekter på bjelke i kirkerommet. Linn vil sende søknad til biskopen til høsten.
* Det ble besluttet at man ikke kjøper inne nye stoler til kirkestua, men i stedet benytter stoler fra stollageret.

**SAK 24/25 OVERORDNET MENIGHETSPLAN FOR BUGÅRDEN MENIGHET 2025 – 2029**

**Saksdokumenter:**

Utkast til første del av menighetsplan 2025-2029, av mars 2025

Innspill på menighetsmøte 26. mars 2025

**SAKSORIENTERING:**

Arbeidet med en slik plan begynte i 2024 med kursing og planlegging av prosessen i et slikt arbeid. Så vel stab som menighetsråd har vært involvert i prosessen. En såkalt «første» del av en helhetlig menighetsplan ble lagt fram for et eget menighetsmøte 26. mars. I store trekk sluttet menighetsmøtet til forslaget, det kom en del innspill som kan være til inspirasjon i det videre arbeid på de ulike arbeidsområdet.

Bispedømmerådet har nå gitt melding om at det fortsatt vil være aktuelt å utarbeide planer for de ulike virksomhetsområdet som undervisning, kirkemusikk, diakoni, gudstjeneste og kultur. Slike planer bør være kortfattet og skal ligge som vedlegg til hovedplanen «Kirka vår». Dette gjør at arbeidsutvalget har kommet fram til at den overordnede planen slik den foreligger er tilfredsstillende og kan vedtas. Utover høsten blir det arbeidet videre med presisering og plan for de ulike virksomhetsområdene. Stab og utvalg står for dette arbeidet. Det må da tas hensyn til føringer som blir gitt mht. visjon, verdier og satsinger i planen med vedtak 16. juni 2025. I tillegg vil menighetsrådet høsten 2025utarbeide en handlingsplan gjeldende for ett år om gangen, første for året 2026.

**FORSLAG TIL VEDTAK:** Menighetsplanen for Bugården menighet 2025 – 2029 med visjon, verdier og satsingsområder som er lagt fram vedtas og innarbeides i det digitale planleggingsverktøyet «Kirka vår». Utover høsten 2025 arbeides det ut kortfattede planer på de ulike virksomhetsområder. Det tas hensyn til de verdier og satsingsområdet som menighetsrådet har vedtatt. Menighetsrådet utarbeider en årlig en handlingsplan, først gang for året 2026.

**VEDTAK:** Overordnet menighetsplan vedtas som presentert og fremvist ved MR. Denne vil legges ved utsending av referat.

**SAK 25 /25 REGNSKAPSRAPPORT 1. TERTIAL 2025, 1.01-30.04.25**

**Saksdokumenter:**

Driftsregnskapet Bugården samlet og pr avdeling pr 30.04.25

Bugården Balanse pr 30.04.25

**SAKSORIENTERING:**

Regnskapsrapport for Bugården menighet pr 30.04.25 er mottatt. Den viser et «underskudd» på kr 98.979. Inntekter fra Loppa og Høstmessa er ikke med så tidlig på året. Budsjettet forventer en netto inntekt på kr 152.000 på disse viktige inntektstiltakene. På grunn av en uventet investering på kr 26.000 for andel av gulvvask-maskin og en foreløpig nedgang i verdipapirer på kr 25.233 kan det bli krevende å gå i balanse dette året uten å trekke noe på disposisjonsfondet. I 2024 økte vi disposisjonsfondet med kr 149.599. Vi kan ikke forvente samme gode resultat i 2025.

Det er viktig med en stram økonomistyring resten av året. De nødvendige budsjettkorreksjoner gjøres ved behandling av regnskapet ved 2. tertial.

**VEDTAK:** Regnskapsrapporten for 1. tertial 2025 tas til orientering.

**SAK 26/25 GIVERSTYSTEM MED SKATTEFRADRAG**

**SAKSORIENTERING:**  Følgende saksorientering er sendt Bugården menighetsråd fra kirkeverge Fred Willy Bakke Aamelfot og assisterende kirkeverge Monica Kjosavik: *Den norske kirke har inngått et samarbeid med Solidus som er en fellesløsning for gaver, innsamling og rapportering av gaver med skattefradrag. Solidus CRM er et moderne og brukervennlig nettbasert program for givertjeneste. I tillegg til at Vipps kan benyttes ved ofringer og andre engangsgaver, kan dere også tilby fast givertjeneste med Vipps. Da godkjenner giveren en fast giveravtale i sin Vipps-app.*

[*DNK - SolidusCRM*](https://solidus.no/dnk/)

*Ved å ha et slikt system vil alle, som ønsker det, få 22 % skattefradrag både for beløp de vippser i kollekt og det de gir i fast givertjeneste. Alle takkoffer i gudstjenesten gir slikt skattefradrag, inkludert takkoffer til eksterne organisasjoner fordi alle takkoffer er en gave til menigheten, men menighetsrådet har et vedtak om at takkoffer for den søndagen skal gå til en ekstern organisasjon. Det er skattefradrag for gaver gitt til menighet og frivillige organisasjoner (for 2025 inntil NOK 25 000,- per person, gitt totalt til menigheter og frivillige organisasjoner).*

*Per i dag har vi kun tilbudt skattefradrag på gaver fra givertjeneste som har blitt overført direkte via nettbank. Her har giverne fylt ut skjema for givertjeneste med personnummer og at de ønsker skattefradrag. Overføringene blir manuelt bokført som givertjeneste, og det tas manuelt ut en oversikt pr 31.12 som summeres og deretter rapporteres manuelt inn i register.kirken. Denne løsningen har vi fått beskjed om at bortfaller fra 2025, men det vil komme en manuell løsning for rapportering pr person, hvor Kirkerådet foreløpig tar kostnaden. Det er mye manuelt arbeid med en slik løsning som er tilsvarende den vi har per i dag, og det er ikke mulighet for skattefradrag på Vipps.*

*Hva vil et slikt system koste?*

*De fleste av våre menigheter vil ha inntil 500 (unike) givere og inntil 3 500 innbetalinger. Det vil da koste kr 3 900 pr. år eks mva. Kr 325 pr mnd.*

*Kostnadene til dette systemet dekkes av den enkelte menighet. Vi tror det vil gi økte intensiver til å gi kollekt og opprette givertjeneste, som gir midler til økt menighetsarbeid mv.*

*For menigheter som allerede har givertjeneste, ønsker vi at disse giverne på sikt går over til givertjeneste via Solidus. I hovedsak å sette opp en givertjeneste via vipps, evt via avtalegiro.*

*Fellesrådsadminsitrasjonen ber om en tilbakemelding på om deres menighet ønsker at det innføres et slikt giversystem. Vi ønsker tilbakemelding på dette innen 20. juni.*

*Vi vil inngå avtale med Solidus med en gang vi har hørt fra alle. Dersom dere har noen spørsmål før eller underveis i behandlingen av denne saken, bare ta kontakt med Fred Willy eller Monica. Vi oppfordrer alle menighetene til å innføre dette systemet og tror dette kan føre til økte gaver til menighetene.*

**VEDTAK:** MR går over på løsningen Solidus som gir skattefradrag for offer og en felles løsning for regnskap

**SAK 27/25 HÅNDTERING AV KONTANTER**

**SAKSORIENTERING:** Følgende saksorientering er sendt Bugården menighetsråd fra kirkeverge Fred Willy Bakke Aamelfot og assisterende kirkeverge Monica Kjosavik : *Kontanthåndteringen for våre menigheter har blitt mer utfordrende, spesielt i sentrum. Årsaken er at minibanken i Sandefjord sentrum nå er avviklet, som medfører at vi ikke kan sette inn mynter eller sedler der lenger. Kontanter kan nå kun settes inn i Skagerrak Banks filial i Andebu. Vi har vurdert å bytte bank, men vi har for tiden svært god innskuddsrente på alle våre konti hos Skagerrak Bank. Vi vil ikke oppnå tilsvarende rente ved bankbytte. Dersom man skal sette inn kontanter i butikk, må vedkommende ha et bankkort på menighetens konto. Det koster kr 50 pr innskudd, + årsgebyr bankkort og bankkortet er personlig. Pr*[*i dag*](https://epost.online.no/)*er dette ikke innfor økonomireglementet vårt, og vi ønsker ikke i utgangspunktet at ansatte eller frivillige får tilgang til å disponere menighetens konto.*

*Volumet for kontanter har gått betydelig ned de siste årene. Så langt har det vært kirketjenerne som har hatt ansvar for å sette inn kontantene etter gudstjenesten. Det har, slik det har vært, vært mye arbeidstid for lave summer. Nå som det kun er filial i Andebu, ønsker vi ikke at våre ansatte skal bruke arbeidstid og kjøregodtgjørelse for å få satt inn kontanter fra ofringer. Generelt så medfører kontantoffer mye merarbeid for kirketjener og administrasjonen som senere skal bokføre offer. Bokføring av offer kan ikke skje før kontantene er satt inn. Dette gjør at mange steder tar det flere uker før søndagens offer blir bokført.*

*I noen menigheter har kontantoffer blitt vippset til menigheten av kirketjener eller frivillige som deltar i gudstjenesten. Her har vi sagt at dette er ok, dersom det fortsatt lages et kontantskjema hvor 2 stk signerer hvor mye som er kommet inn i kontanter og leverer dette til administrasjonen. Men vi ønsker ikke at dette skal være forventet av ansatt/frivillig. Ved innføring av skattefradrag på vipps, blir dette heller ikke riktig å gjøre videre.*

*Vi forstår at mange menigheter nok fortsatt ønsker at det skal være mulig å gi kontanter, men fra vårt ståsted, bør kontantoffer avvikles helt. Det medfører mye merarbeid, som ikke står i forhold til det som pr.*[*i dag*](https://epost.online.no/)*kommer inn i kontanter. En av menighetene har allerede for et par år siden helt avviklet kontantoffer.*

*De menigheter som fortsatt ønsker å ta inn kontanter i offer har 2 muligheter:*

* *Offer som gis i form av kontanter går til menighetens arbeid og ikke til søndagens formål. Da kan vi samle opp mer for hvert innskudd, og er ikke avhengig raskt å sette inn kontantene slik at de kan overføres til eksternt offerformål. Det er da viktig at det informeres om hver søndag det er eksternt offerformål at kontanter går til menighetens arbeid. Det må telles og signeres av to hver gang, og legges i menighetens safe.*
* *Samle kontantoffer hver søndag som går til søndagens formål. Da må frivillige i menigheten selv sørge for at kontantene settes inn på menighetens konto fortløpende. Kontanter må telles og signeres av 2 stk, og telleskjema sammen med innskuddslapp oversendes administrasjonen, slik at offeret kan bokføres og evt betales videre til annen organisasjon.*

*Fellesrådsadminsitrasjonen ber om en tilbakemelding på om deres menighet ønsker;*

* *Å avvikle kontantoffer helt*
* *Fortsette med kontantoffer, men at alle kontant-gaver går til menighetens arbeid*
* *Fortsette med kontantoffer, men at frivillige i menigheten sørger for å sette dette inn i*

*banken.*

*Vi anbefaler at kontantoffer avvikles. Dersom menigheten likevel skulle ønske kontantoffer, anbefaler vi at alt kontantoffer går til menighetens arbeid. Vi ønsker tilbakemelding på dette innen 20. juni. Dersom dere har innspill, eller spørsmål er det bare å ta kontakt med Fred Willy eller Monica underveis.****NB****dette er en fellesmail til alle menighetsråd, så vær obs på at dere ikke svarer alle.*

*Frem til menighetene har vedtatt hva dere ønsker å gjøre i forhold til kontanter, er midlertidig løsning for sentrumsmenighetene at kirketjener leverer kontanter fra offer på kontoret til Fred Willy, så sørger han for at de blir satt inn på filialen i Andebu. Dette er kirketjenerne informert om.*

**VEDTAK:** MR besluttet å avvikle kontantoffer helt. MR besluttet videre at det skal veiledes godt i forbindelse med denne endringer. Implementeringsdato for endring settes til 1 september 2025